# เด็กแว้น
เด็กแว้น หรือ เด็กแซ้บ หมายถึงผู้ที่ออกขับมอเตอร์ไซค์ไปเป็นกลุ่มในเวลากลางคืน มีลักษณะการแต่งกาย และทรงผม รวมถึงรสนิยมการฟังเพลง ที่คล้ายกัน

ราชบัณฑิตยสถาน ได้ให้ความหมายของคำไว้ว่า "วัยรุ่นผู้ชายที่ชอบเร่งเครื่องมอเตอร์ไซค์ให้มีเสียงดังแว้น ๆ

 ที่มาของคำและความหมาย 
เด็กแว้นหรือแซ้บนั้น มีผู้สันนิษฐานว่ามาจาก "แซ้บคุง" (Zabbkung) ซึ่งเป็นตัวละครที่สร้างขึ้นมาในโอกาสครบรอบ 7 ปีของสตูดิโอเขียนการ์ตูน มอนสเตอร์คลับ (สตูดิโอของคนไทย ผู้วาดการ์ตูนเรื่อง Joe the Sea-cret Agent) ส่วนคำว่าแว้นนั้น มาจากเสียงท่อไอเสียที่ดัดแปลงให้เสียงดังขึ้น รวมไปถึงเสียงดังที่เกิดจากการบิดหนีตำรวจ แต่ก่อนสมัยเครื่องยนต์ 2 จังหวะ เมื่อบิดก็จะเกิดเสียงดัง "แว้น ๆ ๆ ๆ"เด็กแนวยุคผลัดใบ..แว้น..สก๊อย..อีโม..แอ๊บแบ๊ว!!!   โดย ผู้จัดการรายวัน 17 สิงหาคม 2550 09:50 น.

ในอดีตระหว่างคำสองคำนี้จะใช้แตกต่างกัน "เด็กแซ้บ" นั้นไม่ได้จำกัดเฉพาะวงการมอเตอร์ไซด์ แต่จะเหมารวมถึงกลุ่มเด็กที่ชอบทำตัวให้โดดเด่นสะดุดสายตาชาวบ้านด้วยวิธีการผิด ๆ เพื่อให้เป็นที่สนใจ เช่น การชกต่อยในงานฟรีคอนเสิร์ต ใส่เสื้อผ้าสีสันบาดตา ไม่เรียนหนังสือ มั่วสุมอยู่แถวโต๊ะสนุกเกอร์ แต่ที่พวกเด็กแซ้บชื่นชอบมากเป็นพิเศษ คือ การดัดแปลงรถมอเตอร์ไซค์ และรวมตัวกันเป็นแก๊ง และในที่สุดก็ได้พัฒนากลายมาเป็น "เด็กแว้น"

"พจนานุกรมคำใหม่ เล่ม 1" ของราชบัณฑิตยสถาน ซึ่งมี ศ. ดร.กาญจนา นาคสกุล เป็นประธานกรรมการจัดทำ รวมคำว่า เด็กแว้น ไว้ด้วยวัยรุ่น เซ็ง! พจนานุกรม เด็กแนว? โดยให้ความหมายว่า "วัยรุ่นผู้ชายที่ชอบเร่งเครื่องมอเตอร์ไซค์ให้มีเสียงดังแว้น ๆ

 เอกลักษณ์และพฤติกรรม 
 เด็กแว้นในยุค 2000s-2010s 
 เอกลักษณ์ 
เด็กแว้นมักจะใส่กางเกงขากระบอก3ส่วนลายสก๊อตหรือกางเกงยีนกระบอกปลายลากพื้น พร้อมเสื้อสกรีนหรือเสื้อปัก หรือเสื้อที่มีสกรีนลายชื่อนักร้องวงต่าง ๆ บางรายอาจจะแสดงความมั่นใจขึ้นมาอีกระดับหนึ่งด้วยการใส่เสื้อลายตัดอ้อยและกางเกงขาสั้น ส่วนใหญ่จะใส่รองเท้าแตะเทวิน หรือไม่ก็คอนเวิร์ส (ของปลอม) หรือไม่ก็นันยาง (ช้างดาว) 

ทรงผม
เด็กแว้นมักจะมีทรงผมประจำที่เป็นทรงยอดฮิตในหมู่เด็กแว้น โดยเป็นการตัดผมด้านข้างสั้นและไว้ผมด้านหลังยาว เรียกกันว่า ทรงลากไทรบางคนก็ผมยาว หรือไม่บางคนก็ปล่อยผม ตามลักษณะกันไป 

ภาษา
เนื่องจากเด็กแว้นมักจะไม่มีความรู้ในการเขียนภาษาไทยอย่างถูกต้องเพราะเกิดจากความไม่ตั้งใจเรียน สามารถสังเกตเด็กแว้นที่มักจะเล่นโซเชียลเพื่อพบปะฝูงเพื่อนและแสดงเอกลักษณ์ของตนเสมอ เช่น แอพ Facebook, Tiktok เป็นต้น ที่มีลักษณะการพิมพ์อักษรโดยใช้สมาร์ทโฟน จะไม่ใช้สระหรือวรรณยุกต์เพิ่มเติมที่อยู่โดยการกด "Shift" แป้นพิมพ์“ภ๊ษ๊สก๊อยป์” (ภาษาสก๊อย) : วัฒนธรรมอุบัติการณ์ SKOY LANGUAGE : INCIDENT CULTURE เช่น
ภาษาไทยภาษาที่เด็กแว๊นพิมพ์เปิดเป้ดขออนุญาตขอยาดไม่ได้ม่ด้ไม่ม่ , ม้ปัญญาปันยาก็ก้อยู่ยุว , ยุ

สถานที่นัดพบ
ส่วนใหญ่จะเป็นบริเวณถนนรอบเมืองและรอยต่อปริมณฑล ลานพระบรมรูปทรงม้า แยกกองทัพภาคที่ 1 หน้าสวนอัมพร ถนนหลวงพระราม5 ถนนกาญจนาภิเษก (ตลิ่งชัน-สุพรรณบุรี) ซึ่งเคยดำเนินคดีเด็กแว้น 137 ราย และสาวสก๊อยซ้อนท้ายอีก 17 ราย ที่ใช้ถนนประลองความเร็วบนเส้นทางนี้ปิดถนน-กวาด 154เด็กแว้น หรือที่นัดพบจุดสำคัญอีกที่หนึ่งคือ สะพานพุทธ ซึ่งวันที่สะดวกที่สุดคือวันหยุดสุดสัปดาห์ และวันหยุดนักขัตฤกษ์ พฤติกรรมการชอบขับรถซิ่ง จากการสำรวจการร้องเรียนเกี่ยวกับแก๊งเด็กแว้น หรือกลุ่มวัยรุ่นแข่งซิ่งบนถนน ระหว่างวันที่ 1 พฤษภาคม - 31 ธันวาคม 2551 พบว่าถนนที่มีการปิดถนนแข่งรถมากที่สุดอันดับ 1 คือ ถนนบางนา-ตราด และถนนประเสริฐมนูกิจ หรือถนนเกษตร-นวมินทร์, อันดับ 2 ถนนกาญจนาภิเษก และถนนตลิ่งชัน-สุพรรณบุรี อันดับ 3 ถนนราชพฤกษ์, อันดับ 4 ถนนสุวินทวงศ์, อันดับ 5 ถนนวิภาวดีรังสิต, อันดับ 6 ทางยกระดับจตุรทิศ พระราม 9 - ศรีอยุธยา, อันดับ 7 ถนนสุขสวัสดิ์ อันดับ 8 ถนนแจ้งวัฒนะ, อันดับ 9 ถนนศรีนครินทร์ และอันดับ 10 ถนนกำแพงเพชร 6 หรือโลคัลโรดเปิด10ถนนยอดฮิตแก๊งเด็กแว้น 08 มกราคม พ.ศ. 2552 ปีที่ 18 ฉบับที่ 6615 ข่าวสดรายวัน

พญ.อัมพร เบญจพลพิทักษ์ ผอ.สำนักพัฒนาสุขภาพจิต กล่าวว่า "วัยรุ่นที่เสพติดความสนุกสนานในลักษณะชอบความป่วนอันเนื่องมาจากปัญหาพัฒนาการโดยตรง เช่น ล้มเหลวเรื่องการเรียน ความล้มเหลวนี้ทำให้พวกเขาไปแสวงหาความสนใจหรือการได้รับการยอมรับนอกห้องเรียน"เรื่องจริงผ่านจอ เด็กแว้น จิตแพทย์ระบุว่าพฤติกรรมของเด็กแว้นถือเป็นพฤติกรรมการเสพติดชนิดหนึ่ง ซึ่งเวลาเด็กเสพความตื่นเต้นบ่อย ๆ ก็จะติด เช่นเดียวกับ การติดเกมหรือติดการพนันปล่อย 73 เด็กแว้น บ่ายนี้ จิตแพทย์แนะ สังคมช่วย

ความเร็ว สร้างความเดือดร้อนทางเสียงให้กับชาวบ้าน กลับกลายเป็นแก๊งอันธพาล ยิงกัน ยกพวกตีกันปาหิน ฯลฯ เริ่มมีเรื่องของการพนัน ยาเสพติด ปัญหาทางเพศ อุบัติเหตุ ไปจนถึงการก่ออาชญากรรม บางแก๊งมีเป็นร้อยคนมีขาใหญ่คุม ตั้งแก๊งแข่งรถบนถนนสายใหญ่ ในกลุ่มมีสมาชิกตั้งแต่ไม่ถึง 10 ขวบ และยังไม่ได้เรียนหนังสือ ก็มาขอเข้ากลุ่ม และบางกลุ่มใช้แรงจูงใจให้ถอยรถมอเตอร์ไซค์ได้เพียงใช้เงิน 199 บาท ส่วนใหญ่ที่เด็กแว้นได้นิยมพวกรถ ที่เป็นรถออโต้เมติก เช่น ฟีโน่ หลังจากนั้นเด็กจะขอเงินพ่อแม่มาแต่งรถ ตั้งแต่หลักพันถึงหลักหมื่น เพื่อให้รถแรงแข่งชนะคนอื่น แข่งขันกันบนถนนหลวงเส้นยาว ๆ ทุกคืนวันศุกร์และเสาร์ ซึ่งบางกลุ่มยังใช้เป็นเครือข่ายส่งยาเสพติด หรือถูกหาประโยชน์จากหัวหน้ากลุ่มแฉเด็กแว้นรุ่นใหม่ ตั้งแก๊งปาหิน-ทุบรถ

เด็กแว้นในยุค 2020s
 การแต่งกาย 
เด็กแว้นในยุคนี้มักนิยมใส่เสื้อแบรนด์ของบุคคลที่มีชื่อเสียงในวงการ หรือ เน็ตไอดอล เช่น เสื้ออภิชาติฟาร์มไก่ไข่ หรือไม่ก็เสื้อลายขยี้ใบ และใส่กางเกงเจเจ

 การแต่งรถ 
การแต่งรถของเด็กแว้นในยุคนี้นิยมเรียกกันในหมู่เด็กแว้นว่า ทรงเชง การแต่งรถแนวนี้คือการเน้นความเบาของตัวรถจักรยานยนต์เป็นหลัก ประกอบด้วย ปรับแต่งช่วงล่างโดยการโหลดเตี้ยตัวรถให้เตี้ยยมากๆ ท่อไอเสียแต่ง ใส่ยางที่มีขนาดเล็ก ย่นสวิงอาร์มให้มีระยะฐานล้อที่สั้น ปาดเบาะให้บางมากๆ ถอดกระจกมองหลัง และถอดเบรกด้วนหลังออก โดยรถที่นิยมนำมาแต่งมากที่สุดคือฮอนด้า เวฟ 110 ไอ คืออะไร ? ไขปริศนาตรงนี้ ศัพท์วัยรุ่นสายซิ่ง TikTok ทรงนี้บอกเลยอันตราย ! 

 สก๊อย 
สก๊อย หรือ เลดี้แซป คือวัยรุ่นหญิงที่มักนั่งท้ายมอเตอร์ไซค์ของเด็กแว้น มักใส่เสื้อยืดรัดติ้ว หรือไม่ก็สายเดี่ยว เสื้อกล้าม เกาะอก เอวลอย ชอบใส่กางเกงขาสั้นมาก ๆ มักผัดหน้าให้ขาววอก และจะผูกผมเป็น 2 ข้าง ส่วนริมฝีปากจะแดงระเรื่อ เครื่องประดับชิ้นสำคัญ คือ หวี และการใช้โทรศัพท์มือถือ ส่วนใหญ่บริเวณน่องขาของสก๊อยมักมีรอยท่อไอเสียดาด และรอยแผลเป็นประปรายตามแข้งขาเนื่องจากอุบัติเหตุเด็กแนวยุคผลัดใบ..แว๊น..สก๊อย..อีโม..แอ๊บแบ๊ว!!!  โดย ผู้จัดการรายวัน 17 สิงหาคม 2550 09:50 น.

พจนานุกรมคำใหม่ เล่ม 1 ฉบับราชบัณฑิตยสถาน ได้ให้นิยาม เด็กสก๊อย และ เด็กก๊อย ว่า วัยรุ่นผู้หญิงที่ซ้อนท้ายมอเตอร์ไซค์ของเด็กแว้นในลักษณะกอดรัด มักนุ่งกางเกงยีนส์ขาสั้นมาก ๆ ราชบัณฑิตยสถาน. พจนานุกรมคำใหม่ เล่ม 1 ฉบับราชบัณฑิตยสถาน. กรุงเทพฯ : แมค, 2550. หน้า 64, 65.
ในปัจจุบันสื่อสังคมออนไลน์มักจะนิยาม สก๊อย อีกแบบหนึ่งว่า" ทรงซ้อ "ซึ่งอาจหมายถึงคนที่เคยเป็นสก๊อยมาก่อน

 เด็กแว้นในวัฒนธรรมสมัยนิยม 
 พ.ศ. 2550 กลุ่มศิลปินแนวฮิปฮอป ก้านคอคลับ ได้ออกเพลงที่มีเนื้อหาเกี่ยวกับเด็กแว้น ในเพลง "แว้นบอยสะก๊อยเกิร์ล" (Vanz Boy 'N' Sagoi Girl)
 พ.ศ. 2558 แจ๊ส ชวนชื่น ได้ออกเพลง แว้นฟ้อ หล่อเฟี้ยว
สำหรับเรื่องราวในภาพยนตร์ที่เกี่ยวข้องกับเด็กแว้น ในภาพยนตร์เรื่อง 13 เกมสยอง มีฉากที่แก็งเด็กแว้นถูกเส้นลวดที่ขึดอยู่กลางถนน ตัดคอขาดยกแก็ง และในภาพยนตร์ปี 2552 เรื่อง ห้าแพร่ง ในตอน "หลาวชะโอน" ที่เก้า จิรายุ รับบทเป็นเด็กแว้น แก๊งปาหิน และในภาพยนตร์ผีอีกเรื่องอย่าง ตายโหง ตอน "ขึ้นครู" ที่คชาภา ตันเจริญและรัชชานนท์ สุขประกอบ รับบทเป็นเด็กแว้น ขับรถชมสาว (ขายบริการ) รอบสวนลุมพินี
 พ.ศ. 2566 ยังโอม ศิลปินฮิปฮอปชาวไทย ออกเพลง "ธาตุทองซาวด์" มีเนื้อหาส่วนหนึ่งเกี่ยวกับสก๊อยชื่อ "กี้" และในมิวสิกวิดีโอเพลงดังกล่าว มชณต สุวรรณมาศ รับบทเป็นกี้ ด้วยการแต่งกายแบบสก๊อย อันแสดงให้เห็นถึงลักษณะเฉพาะของการแต่งกายสก๊อยในยุคไฮไฟฟ์